**S p r á v a**

o výsledkoch a podmienkach výchovno-vzdelávacej činnosti

Základná škola Komárno, Ul. pohraničná č. 9

Ul. pohraničná č. 9, 945 01 Komárno

za školský rok 2018/2019

Prerokované v Pedagogickej rade školy dňa 24.10.2019

**Vyjadrenie rady školy:**

Rada školy odporúča zriaďovateľovi

**s c h v á l i ť**

Správu o výsledkoch a podmienkach

výchovno-vzdelávacej činnosti

za  školský rok 2018/2019

...................................................

Mgr. Lucia Králiková

predseda Rady školy pri Základnej škole Komárno, Ul. pohraničná č. 9

Ul. pohraničná č. 9, 945 01 Komárno

**Stanovisko zriaďovateľa:**

Mesto: Komárno

**s c h v a ľ u j e / ~~n e s c h v a ľ u j e~~**

Správu o výsledkoch a podmienkach

výchovno-vzdelávacej činnosti

Základná škola Komárno, Ul. pohraničná č. 9, Ul. pohraničná č. 9, 945 01 Komárno

za  školský rok 2018/2019

...................................................

Mgr. Béla Keszegh

primátor mesta, za zriaďovateľa

Predkladá: ......................................

Mgr. Slavomír Ďurčo

riaditeľ školy

**Správa o výsledkoch a podmienkach výchovno-vzdelávacej činnosti v Základnej škole Komárno, Ul. pohraničná č. 9, Ul. pohraničná č. 9, 945 01 Komárno**

**za školský rok 2018/2019**

Správa je vypracovaná v zmysle Vyhlášky Ministerstva školstva vedy a výskumu SR o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení č. 9/2006 Z. z.

**1. Základné identifikačné údaje o škole / §2 ods. 1 písm. a)**

|  |  |
| --- | --- |
| Názov školy | Základná škola  Komárno, Ul. pohraničná č. 9 |
| Adresa školy | Ul. pohraničná č. 9, 945 01 Komárno |
| Telefónne číslo | 035/77 01 793 |
| Internetová a elektronická adresa | [info@zspohranicna.sk](mailto:info@zspohranicna.sk)  www.zspohranicna.sk |
| Zriaďovateľ | Mesto Komárno  Nám. gen. Klapku 1, 945 01 Komárno  035/28 51 212  [primator@komarno.sk](mailto:primator@komarno.sk)  www.komarno.sk |

|  |  |
| --- | --- |
| Meno a priezvisko | Funkcie |
| Mgr. Slavomír Ďurčo | Riaditeľ |
| RNDr. Mária Hamranová,  od 1/2019 Mgr. Kristína Sýkorová | Zástupkyňa riaditeľa školy |
| Mgr. Kristína Sýkorová,  od 1/2019 Mgr. Erika Ondrišáková | Výchovná a kariérna poradkyňa |
| Katarína Juhászová | Tajomníčka školy |

**Poradné orgány riaditeľa školy**

* **Rada školy:**

|  |  |
| --- | --- |
| Predseda Rady školy | L. Králiková |
| za pedagogických zamestnancov | K. Sýkorová |
| za rodičov | Ž. Hodeková |
| Z. Tóthová |
| R. Benes |
| K. Lopatová |
| delegovaní zástupcovia mesta | O. Gajdáč |
| P. Ruman |
| M. Molnár |
| A. Marek |
| za nepedagogických pracovníkov | K. Juhászová |

* + **Rada rodičov**: predseda: **Róbert Benes** + zástupcovia tried (1A, 1B, 2A ,2B, 3A, 3B, 4A, 4B, 5A, 6A, 7A, 8A, 9A)
  + **Pedagogická rada**

Pedagogická rada prerokúva plán práce školy, hodnotí jeho plnenie, výsledky výchovnej a vzdelávacej činnosti za každé klasifikačné obdobie školského roku a za celý školský rok, rokuje o výchovných opatreniach, ktoré ukladá riaditeľ školy. O rokovaniach pedagogickej rady sa píše zápisnica. Členmi pedagogickej rady sú všetci pedagogickí pracovníci školy. Rokovanie pedagogickej rady vedie riaditeľ, prípadne ním poverený zástupca. Pedagogická rada sa zvoláva podľa potreby najmenej však 5 – krát za školský rok.

* + **Predmetové komisie (PK)**
  + **Metodické združenia (MZ)**

**Predmetové komisie v školskom roku 2018/2019 pracovali v nasledovnom zložení:**

|  |  |  |
| --- | --- | --- |
| PK,MZ | Vedúci | Členovia |
| PK JAZYK A KOMUNIKÁCIA ČLOVEK A SPOLOČNOSŤ | Mgr. Erika Ondrišáková | Mgr. Ľubomír Húšťava  Mgr. Lucia Králiková  Mgr. Denisa Máková  Mgr. Ágnes Talačová |
| PK MATEMATIKA A PRÁCA S INFORMÁCIAMI | Mgr. Ing. Júlia Bundová | RNDr. Mária Hamranová  Mgr. Slavomír Ďurčo  Mgr. Adriana Vidová  Mgr. Ivan Varga |
| PK ČLOVEK A HODNOTY UMENIE A KULTÚRA  ZDRAVIE A POHYB | Spojené s PK JAZYK A KOMUNIKÁCIA | Katarína Bugáňová  Mgr. Alžbeta Kolláriková  Aneta Hradilová  Mgr. Denisa Máková  Mgr. Judita Ódor Vargová |
| PK ČLOVEK A PRÍRODA ČLOVEK A SPOLOČNOSŤ ČLOVEK A SVET PRÁCE | Spojené s PK MATEMATIKA A PRÁCA S INFORMÁCIAMI | PaedDr. Peter Szabó  Mgr. Erika Ondrišáková  Mgr. Ildikó Földesová |
| MZ PRIMÁRNE VZDELÁVANIE | Mgr. Adriana Vidová | Mgr. Kristína Sýkorová  Mgr. Katarína Vajkai  Mgr. Dana Zsibritová  Mgr. Patrícia Kevélyová  Bc. Martina Koncová  Mgr. Alžbeta Kolláriková  Mgr. Denisa Horňáčková |

Činnosť poradných orgánov je určená plánom práce školy a platnou legislatívou.

**2. Údaje o počte žiakov školy vrátane žiakov so špeciálnymi výchovno-vzdelávacími potrebami (ŠVVP) alebo údaje o počte detí v školskom zariadení / §2 ods. 1 písm. b)**

|  |  |  |
| --- | --- | --- |
| Trieda | Počet žiakov | Žiaci so ŠVVP  Individuálne začlenení |
| 1.A | 17 | 1 |
| 1.B | 16 | 0 |
| 2.A | 18 | 1 |
| 2. B | 20 | 2 |
| 3. A | 25 | 2 |
| 3. B | 25 | 2 |
| 4.A | 18 | 1 |
| 4.B | 20 | 10 |
| 5.A | 25 | 7 |
| 6. A | 16 | 3 |
| 7. A | 25 | 4 |
| 8..A | 25 | 8 |
| 9.A | 14 | 3 |
| Spolu | 264 | 44 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Školský klub detí | Odd.1 (1A) | Odd.2 (1B) | Odd.3 (2A+ 5r.) | Odd.4 (2B) | Odd.5 (3A) | Odd.6 (3B+5r.) | Odd.7 (4A+4B) | Spolu |
| Počet žiakov | 17 | 15 | 25 | 19 | 24 | 23 | 33 | 156 |

**3. Údaje o počte zapísaných žiakov do prvého ročníka základnej školy; údaje o počtoch a úspešnosti žiakov na prijímacích skúškach a ich následnom prijatí na štúdium na stredné školy / §2 ods. 1 písm. c)**

|  |  |  |  |  |  |
| --- | --- | --- | --- | --- | --- |
| Počet zapísaných detí | Prijatých | Odklad PŠD | Nultý ročník | Prestup z inej školy | Spolu |
| 54 | 50 | 4 | 0 | 3 | 57 |

|  |  |  |  |  |  |
| --- | --- | --- | --- | --- | --- |
| Prijatí na strednú školu | Gymnázium | SOŠ | SOŠ bez maturity | Osemročné gymnáziá | Spolu |
| Počet žiakov 9. ročníka | 3 | 10 | 0 | 0 | 13 |
| Počet žiakov 5. ročníka | 0 | 0 | 0 | 4 | 4 |

**4. Údaje o výsledkoch hodnotenia a klasifikácie žiakov podľa poskytovaného stupňa vzdelania / §2 ods. 1 písm. e)**

**ISCED I**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Trieda | správanie | SJL | ANJ | MAT | PVO | PRI | VLA | **Ø** triedy |
| 1.A | 1,00 | 1,00 | 1,00 | 1,00 | 1,00 |  |  | 1,00 |
| 1.B | 1,00 | 1,07 | 1,00 | 1,00 | 1,00 |  |  | 1,02 |
| 2.A | 1,00 | 1,17 | 1,00 | 1,17 | 1,00 |  |  | 1,08 |
| 2.B | 1,00 | 1,20 | 1,00 | 1,00 | 1,00 |  |  | 1,05 |
| 3.A | 1,00 | 1,60 | 1,12 | 1,28 |  | 1,32 | 1,36 | 1,34 |
| 3.B | 1,00 | 1,65 | 1,17 | 1,17 |  | 1,22 | 1,09 | 1,26 |
| 4.A | 1,00 | 2,00 | 1,56 | 1,56 |  | 1,67 | 1,67 | 1,69 |
| 4.B | 1,00 | 1,75 | 1,65 | 1,45 |  | 1,40 | 1,55 | 1,56 |

**ISCED II**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Trieda | správanie | SJL | ANJ | NEJ | SPJ | MAT | INF | FYZ | BIO | CHEM | DEJ | GEO | OBN | TECH | Ø  triedy |
| 5.A | 1,00 | 2,09 | 1,57 | 2,17 | 1,00 | 1,83 | 1,00 |  | 1,43 |  | 1,00 | 1,38 |  | 1,00 | 1,39 |
| 6.A | 1,00 | 2,81 | 2,40 | 2,58 | 1,67 | 2,75 | 1,73 | 2,27 | 2,60 |  | 2,40 | 2,00 | 1,67 | 1,00 | 2,19 |
| 7.A | 1,00 | 1,80 | 2,00 | 1,93 | 1,78 | 2,12 | 1,00 | 1,92 | 1,92 | 1,42 | 1,64 | 1,60 | 1,04 | 1,00 | 1,60 |
| 8.A | 1,00 | 2,82 | 1,81 | 2,40 | 1,20 | 2,14 | 1,10 | 2,29 | 1,96 | 2,23 | 2,00 | 1,62 | 1,48 | 1,38 | 1,98 |
| 9.A | 1,00 | 2,46 | 2,54 | 2,75 |  | 2,62 |  | 2,31 | 2,62 | 2,62 | 2,00 | 1,77 | 1,23 | 1,00 | 2,17 |

**Prospech a dochádzka žiakov:**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | Ročník | | | | | | | | | | | | | | ZZ\* |
| 1. | 2. | 3. | 4. | spolu |  | 5. | 6. | 7. | 8. | 9. | spolu |  |  | |
| Žiaci ku koncu školského roka: | | 31 | 38 | 50 | 38 | 157 |  | 25 | 17 | 25 | 23 | 14 | 104 |  | 30 | |
| stav | prospeli | 31 | 38 | 48 | 36 | 153 |  | 23 | 16 | 25 | 21 | 13 | 98 |  | 26 | |
| neprospeli |  |  |  | 1 | 1 |  |  |  |  | 1 |  | 1 |  | 1 | |
| nehodnotení |  |  | 2 | 1 | 3 |  | 2 | 1 |  | 1 | 1 | 5 |  | 3 | |
| budú opakovať ročník |  |  |  | 1 | 1 |  |  |  |  | 1 |  | 1 |  | 1 | |
| Žiaci, ktorí robili opravnú skúšku | |  |  |  |  |  |  |  |  |  | 1 |  | 1 |  |  | |
| Žiaci klasifikovaní stupňom 2.,3.,4., | | 0 | 0 | 0 | 0 | 0 |  | 0 | 0 | 0 | 0 | 0 | 0 |  | 0 | |
| Žiaci zo SZP\* | | 0 | 0 | 0 | 0 | 0 |  | 0 | 0 | 0 | 0 | 0 | 0 |  | 0 | |
| Počet vymeškaných hodín spolu | | 3044 | 3752 | 4324 | 3941 | 15061 |  | 1362 | 3010 | 2589 | 2499 | 2380 | 11840 |  | 4063 | |

\*ZZ – zdravotne znevýhodnení

\*SZP – sociálne znevýhodnené prostredie

**Výsledky TESTOVANIA 5/2018**

|  |  |  |
| --- | --- | --- |
| **Základné údaje** | **Matematika** | **Slovenský jazyk a literatúra** |
| Počet testovaných žiakov | 20 | 20 |
| Priemerná % úspešnosť školy | 65,3 % | 61,8 % |
| Priemerná % úspešnosť SR | 59,3% | 58,4 % |
| Rozdiel | 6,0 % | 3,4 % |

**Výsledky TESTOVANIA 9/2019**

|  |  |  |
| --- | --- | --- |
| **Základné údaje** | **Matematika** | **Slovenský jazyk a literatúra** |
| Počet testovaných žiakov | 13 | 13 |
| Priemerná % úspešnosť školy | 43,8 | 58,5 |
| Priemerná % úspešnosť SR | 63,1 | 62,3 |
| Rozdiel | -19,3% | -3,8% |

**5. Zoznam študijných odborov a učebných odborov a ich zameraní, v ktorých škola zabezpečuje výchovu a vzdelávanie, zoznam uplatňovaných učebných plánov / §2 ods. 1 písm. f)**

* Školský vzdelávací program ISCED II v 9.ročníku
* Inovovaný školský vzdelávací program ISCED I v 1.r. – 4.ročníku a ISCED II v 5. – 8.ročníku

Rámcový učebný plán v školskom roku 2018/2019 bol doplnený o voliteľné hodiny nasledovne:

|  |  |  |  |  |  |
| --- | --- | --- | --- | --- | --- |
| Predmet | 1.A, B, | 2.A,B, | 3.A,B | 4.A,B |  |
| Slovenský jazyk a literatúra | 9 | 8 | 7 | 7 |  |
| Anglický jazyk | +1 | +2 | 3 | 3 |  |
| Prvouka | 1 | 2 |  |  |  |
| Prírodoveda |  |  | 1 | 2 |  |
| Vlastiveda |  |  | 1 | 2 |  |
| Etická/náboženská výchova | 1 | 1 | 1 | 1 |  |
| Matematika | 4+1 | 4 | 4+1 | 4+1 |  |
| Informatická výchova |  |  | 1 | 1 |  |
| Pracovné vyučovanie | 0 | 0 | 1 | 1 |  |
| Výtvarná výchova | 2 | 2 | 1 | 1 |  |
| Hudobná výchova | 1 | 1 | 1 | 1 |  |
| Telesná výchova | 2 | 2+1 | 2+1 | 2 |  |
| Povinná časť | 20 | 20 | 23 | 25 |  |
| Voliteľné hodiny | +2 | +3 | +2 | +1 |  |
| Spolu | 22 | 23 | 25 | 26 |  |
|  |  |  |  |  |  |
| Predmet | 5.A | 6.A | 7.A | 8.A | 9.A |
| Slovenský jazyk a literatúra | 5 | 5 | 4+1 | 5 | 5+1 |
| Anglický jazyk | 3 | 3 | 3 | 3 | 3 |
| Nemecký / španielsky jazyk | +1 | +1 | +1 | +1 | +1 |
| Fyzika | 0 | 2 | 1+1 | 2 | 1+1 |
| Chémia | 0 | 0 | 2 | 2 | 1 |
| Biológia | 2 | 1+1 | 2 | 1 | 1 |
| Dejepis | 1 | 1 | 1 | 1 | 2 |
| Geografia | 2 | 1+1 | 1+1 | 1+1 | 1+1 |
| Občianska náuka | 0 | 1 | 1 | 1 | 1 |
| Etická / náboženská výchova | 1 | 1 | 1 | 1 | 1 |
| Matematika | 4+1 | 4 | 4 | 4+1 | 5+1 |
| Informatika | 1 | 1 | 1 | 1 | 0 |
| Svet práce | 0 | 0 | 0 | 0 | 0 |
| Technika | 1 | 1 | 1 | 1 | 1 |
| Výtvarná výchova/ Výchova umením | 1 | 1 | 1 | 1 | 1 |
| Hudobná výchova | 1 | 1 | 1 | 1 | 0 |
| Telesná a športová výchova | 2+1 | 2+1 | 2 | 2 | 2 |
| Povinná časť | 24 | 25 | 26 | 27 | 25 |
| Voliteľné hodiny | +3 | +4 | +4 | +3 | +5 |
| Spolu | **27** | **29** | **30** | **30** | **30** |

**6. Údaje o počte zamestnancov a plnení kvalifikačného predpokladu pedagogických zamestnancov školy / §2 ods. 1 písm. g)**

|  |  |
| --- | --- |
| Zamestnanci školy - priemer | 45 |
| Učitelia | 21 |
| Vychovávateľky ŠKD | 7 |
| Pedagogickí zamestnanci so 100% úväzkom | 23 |
| Pedagogickí zamestnanci s úväzkom nižším ako 100% | 11 |
| Počet nepedagogických zamestnancov | 10 |
| Asistenti učiteľa | 5 |
| Školský psychológ | 1 |
| Logopéd | 1 |

**Kvalifikovanosť pedagogických zamestnancov:**

|  |  |  |
| --- | --- | --- |
|  | kvalifikovaní | nekvalifikovaní |
| Učiteľ | 19 | 2 |
| Vychovávateľ | 6 | 1 |
| Asistent učiteľa | 5 | 0 |

**7. Údaje o ďalšom vzdelávaní pedagogických zamestnancov školy / §2 ods. 1 písm. h)**

|  |  |  |  |
| --- | --- | --- | --- |
| Forma vzdelávania | Priebeh vzdelávania v hodnotenom školskom roku | | |
| Začalo | Pokračuje | Ukončené |
| Inovačné vzdelávanie | 1 | 0 | 1 |
| Funkčné vzdelávanie | 1 | 0 | 1 |
| Predatestačné vzdelávanie | 4 | 4 | 0 |
| Adaptačné vzdelávanie | 0 | 0 | 0 |
| Kvalifikačné vzdelávanie | 3 | 3 | 0 |
| Aktualizačné vzdelávanie | 0 | 0 | 0 |

**8. Údaje o aktivitách a prezentácii školy na verejnosti / §2 ods. 1 písm. i)**

**Účasť v súťažiach**

|  |  |  |  |
| --- | --- | --- | --- |
| Typ súťaže | Úroveň súťaže | Umiestnenie | Počet účastníkov |
| Geografická olympiáda | Okresné kolo | 5.miesto, 9.miesto | 2 |
| Biologická olympiáda | Okresné kolo | Úspešní riešitelia | 2 |
| Olympiáda z jazyka slovenského | Okresné kolo | Úspešná riešiteľka | 1 |
| Olympiáda z anglického jazyka | Okresné kolo | Úspešné riešiteľky | 2 |
| Technická olympiáda | Okresné kolo | Úspešní riešitelia | 2 |
| Archimediáda | Okresné kolo | účasť | 2 |
| Dejepisná olympiáda | Okresné kolo | Úspešný riešiteľ, 8.miesto, 9.miesto, 10.miesto | 4 |
| Cezpoľný beh | Okresné kolo | účasť | 6 |
| Florbal žiačok | Okresné kolo | 1.miesto | 10 |
| Volejbal žiačok | Okresné kolo | 2.miesto | 7 |
| Florbal žiačok | Okresné kolo | 3.miesto | 10 |
| Florbal žiaci | Krajské kolo | 6.miesto | 10 |
| Basketbal žiačky | Okresné kolo | 5.miesto | 9 |
| Basketbal žiaci | Okresné kolo | 3.miesto | 9 |
| Florbal žiaci | Okresné kolo | 1.miesto | 10 |
| Kinball | Celoslovenské | 5.miesto | 11 |
| Atletická súťaž | Mestské kolo | 2.miesto | 9 |
| Slávik Slovenska | Okresné kolo | 3.miesto | 3 |
| Súťaž speváckych zborov |  | Zlaté pásmo |  |
| Súťaž v speve ľudových piesní |  | 3. miesto | 3 |
| Hviezdoslavov Kubín | Krajské kolo | účasť | 2 |
| Štúrovo rečnenie | Krajské kolo | 3.miesto | 1 |
| Šaliansky Maťko | Obvodné kolo | Účasť | 3 |
| Odysea mysle | Národné kolo | 1.miesto, 1.miesto, 2.miesto, 2.miesto | 6+5+6+7 |
| Výtvarná súťaž Vesmír očami detí | Okresné kolo | 1.miesto | 2 |
| Výtvarná súťaž Vesmír očami detí | Celoslovenské kolo | účasť | 1 |
| FLL First Lego League | Krajské kolo | 1.miesto | 11 |
| Súťaž mladých záchranárov | Mestské kolo/ Okresné kolo | 3.miesto/10.miesto | 4 |
| Hypericum | Regionálne kolo | 1.miesto | 3 |

**Organizácia súťaží v spolupráci s inými inštitúciami**

* Geografická olympiáda – okresné kolo
* Šaliansky Maťko – okresné kolo
* Súťaž Hliadok mladých zdravotníkov spolupráca s Červeným krížom - okresné kolo
* Majstrovstvá okresu v basketbale žiakov
* Majstrovstvá okresu v basketbale žiačok
* Okresná volejbalová liga – mladšie žiačky a kadetky

**Ročníkové práce žiakov**

Aj v tomto školskom roku sa realizovali prezentácie **ročníkových prác** v primárnom i nižšom sekundárnom vzdelávaní. Žiaci sa pripravovali na ročníkové práce od decembra 2018. Výber tém aj celú prácu konzultovali s vyučujúcim daného predmetu zvolenej témy. Prezentácie ročníkových prác prebehli mesiaci jún 2019. Ich prínosom bolo predovšetkým získanie nových informácií a poznatkov, nadobudnutie schopností orientovať sa v zdrojoch, načrtnúť problém a navrhnúť jeho riešenie. Prezentáciou a obhajobou svojej ročníkovej práce sa žiaci učia  sprostredkovať získané poznatky svojim spolužiakom. Žiaci prezentovali svoje práce pred žiackym publikom i hodnotiacou komisiou. Štúdiom odbornej literatúry obohatili svoj obzor i obzor svojich spolužiakov. Práce ktoré odborná komisia vyhodnotila ako najlepšie boli ocenené na konci školského roka.

**Škola bola zapojená aj do projektov a programov:**

* Národný program boja proti drogám /prevencia drogových závislostí/
* Záložka do knihy spája školy
* Národný program prevencie HIV / AIDS – Svetový deň boja proti AIDS
* Národný plán výchovy k ľudským právam
* Národný program prevencie obezity
* Stratégia prevencie kriminality
* Liga proti rakovine, Biela pastelka, Belasý motýľ, Týždeň modrého gombíka
* Vianočná akadémia
* Lyžiarsky kurz, škola v prírode, Plavecké kurzy, kurzy korčuľovania
* Deň Zeme
* Zber papiera- jeseň, jar
* Jesenné tvorivé dielne
* Spolupráca s jazykovou školou Pro Americana
* Športové dopoludnie a účelové cvičenie
* Návšteva galérií, výchovných koncertov, Činoherných predstavenia
* Aktivity v ŠKD
* Návšteva knižnice J. Szinnyeiho
* Zelená škola
* Finančná gramotnosť žiakov
* Environmentálny interaktívny projekt
* Projekt First Lego League

**Škola spolupracovala s:** CVČ Komárno, Dom Matice slovenskej v Komárne, Mestské kultúrne stredisko, ZUŠ, Knižnica J. Szinnyeiho, materské školy, CPPPaP Komárno, OR PZ v Komárne, ÚPSVaR Komárno, RÚVZ Komárno.

Zámery školy, projekty a aktivity na škole boli prezentované príspevkami, fotografiami a videozáznamom v médiách: MY Nitrianske noviny, Delta, Komárňanské listy, Komárňanská televízia, [www.ahojkomarno.sk](http://www.ahojkomarno.sk), [www.zspohranicna.sk](http://www.zspohranicna.sk) a na facebooku školy.

**9. Údaje o projektoch, do ktorých je škola zapojená / §2 ods. 1 písm. j)**

**Zelená škola**

Zelená škola je medzinárodný certifikačný program, ktorý je súčasťou celosvetovej siete Ekoškôl (Eco-Schools). Škola získala ocenenie ako zelená škola v roku 2012. Program Zelená škola podporuje činnosti vedúce k environmentálnemu správaniu sa škôl na Slovensku, ako je prevádzka školy v medziach platných environmentálnych právnych predpisov, prevencia pred znečisťovaním a poškodzovaním životného prostredia, udržateľná spotreba zdrojov, environmentálna výchova a vzdelávanie.

Aktivity Zelenej školy v školskom roku 2018/19: realizácia zelených stavieb, vlastnej studne, vybudovanie ohniska, renovácia jazierka, lavičiek v prírodnej učebni a hmyzieho hotela, založenie záhonu pre opeľovače, vertikálnej zelene a bylinkového záhonu.

**FLL**

Tím Counter sa zúčastnil postupového kola v Univerzitnom pastoračnom centre v Bratislave. Organizátorom turnaja bola Katedra aplikovanej informatiky Fakulty matematiky fyziky a informatiky UK Bratislava. Aj v tomto roku turnaj pozostával zo štyroch kôl: Robot-Design, Tímová práca, Robot-Game a Prezentácia výskumného projektu na tému „NATURE’S FURY – prírodné katastrofy“. Témou tohoročnej súťaže bolo vytvorenie robotov s environmentálnou náplňou.

**Odysea mysle**

Odysea mysle je medzinárodný vzdelávací program, jeho hlavným poslaním je riešenie tvorivých problémov. Poslaním Odysey mysle je posilniť rozvoj tvorivého myslenia a zručnosti, tvorivého riešenia úloh. Pri hľadaní riešenia sa rozvíjajú schopnosti a zručnosti integrovať tvorivosť do bežného pracovného procesu. Každý rok je vyhlásených päť celospoločensky významných tém pre projekty na spracovanie, jeden z nich je vedecký, ktorý vyhlasuje NASA. V celonárodnom kole súťaže Odysea Mysle, ktorá má na našej škole už niekoľkoročnú tradíciu, štartovali 4 tímy.

**Erasmus +**

Škola sa zapojila do medzinárodného projektu „*How to Be Youngster in the 21st Century“*, na ktorom participujú štyri krajiny EU je rozpracovaný na obdobie dvoch rokov. Počas školského roka 2018/2019 žiaci našej školy navštívili partnerskú školu v Holandsku, následne v marci škola hostila partnerov z Holandska, Fínska a Portugalska. V ďalšom školskom roku pokračujú výmenné pobyty v októbri v Portugalsku a v marci 2020 vo Fínsku. V máji 2020 sa uskutoční vyhodnotenie projektu v Holandsku, na ktorom sa zúčastnia všetci partneri projektu. Výmenných pobytov sa zúčastnili žiaci 8. a 9. ročníka.

**V základnej škole úspešnejší**

Škola sa zapojila do projektu MŠVVaŠ SR „V základnej škole úspešnejší“. V rámci projektu boli vytvorené 2 nové pracovné miesta pre asistentov učiteľa. Projekt trvá 36 mesiacov, t. j. od 01.01.2018 do 31.12.2020. Financovanie výdavkov sa zabezpečuje zo štátneho rozpočtu, zo zdrojov Európskej únie a zriaďovateľa.

**10. Údaje o výsledkoch inšpekčnej činnosti vykonanej Štátnou školskou inšpekciou v škole / §2 ods. 1 písm. k)**

Dňa 07.02.2019 vykonala Štátna školská inšpekcia tematickú inšpekciu, ktorej predmetom bolo zistiť úroveň dosiahnutých kompetencií v oblasti prírodovednej gramotnosti - testovaním žiakov 9. ročníka. Percentuálne hodnotenie dosiahnutej úrovne v jednotlivých oblastiach:

|  |  |
| --- | --- |
| Človek a zdravie | 62,50% |
| Človek a pohyb | 75,00% |
| Energia okolo nás | 31,25% |
| Globálne problémy, klimatické zmeny | 62,50% |
| Človek a technológie | 50,00% |

Záver: dosiahnutá úroveň žiakov testovanej triedy 9. ročníka ZŠ 52,08% bola v porovnaní s dosiahnutým národným priemerom žiakov v teste 50,60% lepšia o 1,48% a s dosiahnutým priemerom žiakov v teste testovaných školách v kraji 48,90% lepšia o 3,18%.

Druh inšpekcie: komplexná

Dátum poslednej inšpekčnej kontroly: 22.03.2012 – 27.03.2012

Cieľom inšpekcie vykonanej v šk. roku 2011/2012 bolo zistiť úroveň a kvalitu pedagogického riadenia, procesu a podmienok výchovy a vzdelávania, kontrola stavu a úrovne zavádzania a využívania informačných technológií.

**11. Údaje o priestorových a materiálno-technických podmienkach školy / §2 ods. 1 písm. l)**

Vyučovanie prebieha v hlavnej budove, ktorej priestory sú zatiaľ postačujúce pre naplnenie výchovno-vzdelávacieho procesu školy. V areáli školy sa nachádza prístavba, 2 telocvične, uzavretý školský dvor s detským dopravným ihriskom, hádzanárske asfaltové ihrisko, relaxačná zóna, pieskovisko a záhradka ktorá učí. Tie sú využívané žiakmi cez veľké prestávky a poobede školským klubom detí. Pribudlo certifikované ihrisko s drevenými preliezačkami.

Škola disponuje 25 učebňami, z nich využíva tieto odborné učebne: Robolab učebňa (stavebnice lego NXT, notebook), učebňu výpočtovej techniky (20 počítačov, 1 notebook pre učiteľa a 1 dataprojektor na prezentačnú činnosť), odborná učebňa fyziky a chémie, odborná učebňa biológie vybavená PC, dataprojektorom a interaktívnou tabuľou a počítačom podporovaným laboratóriom, spoločenská miestnosť, učebňa technickej výchovy a tabletová učebňa vybavená PC, 20 tabletmi,  dataprojektorom a interaktívnou tabuľou, učebňa hudobnej výchovy, fitnes miestnosť vybavená pomôckami na cvičenie, výtvarná miestnosť. Vo všetkých kmeňových triedach sú na podlahe laminátové parkety, triedy sú vybavené PC a dataprojektorom. Škola má k dispozícii počítače, ktoré sa postupne modernizujú. K dispozícii je žiacka knižnica a cvičná kuchynka. Odborné učebne umožňujú plne realizovať učebné osnovy a zvolené učebné varianty. Vybavenie kabinetov je postačujúce, ale je potrebné pomôcky pravidelne obnovovať a vymieňať za modernejšie, mnohé z vybavenia pochádza ešte z prvotného vybavenia školy. Pri obnove učebných pomôcok sú veľmi nápomocní rodičia, ako aj pedagógovia svojím tvorivým prístupom. Škola má zabezpečený bezbariérový prístup do budovy.

Činnosť ŠKD prebieha v triedach, kde predpoludním prebieha vyučovací proces a poobede činnosť ŠKD. Triedy zodpovedajú priestorovým normám, sú vhodné na oddych a relaxáciu žiakov. Prostredie je esteticky dotvárané výrobkami a prácami detí a vychovávateliek ŠKD. V každom oddelení je zriadená malá knižnica, oddelenia sú vybavené kobercom, spoločenskými hrami a technickými stavebnicami (lego,Cheva), každé oddelenie je vybavené PC, dataprojektorom a pripojením na internet. K dispozícii sú rovnaké priestory ako v doobedňajších hodinách pre výchovno-vzdelávací proces. Pre kvalitnú a pestrú výchovnú činnosť vo výchovných oddeleniach je každoročne potrebný nákup kníh a spotrebného materiálu.

**12. Údaje o finančnom a hmotnom zabezpečení výchovno-vzdelávacej činnosti školy / §2 ods. 1 písm. m)**

|  |  |  |  |  |  |
| --- | --- | --- | --- | --- | --- |
| Dotácia zo štátneho rozpočtu na žiaka (normatív) | | | Príspevok na čiastočnú úhradu nákladov spojenú s hmotným zabezpečením školy od rodičov (ŠKD) | | |
| 9. - 12. mesiac 2018 | 1. – 8. mesiac 2019 | Spolu | 9. - 12. mesiac 2018 | 1. – 8. mesiac 2019 | Spolu |
| 169 794 € | 325 905 € | 495 699 € | 6 234 € | 8 562 € | 14 796 € |

|  |  |  |  |
| --- | --- | --- | --- |
| Finančné prostriedky prijaté za vzdelávacie poukazy a spôsob ich využitia v členení podľa aktivít: | | | Spolu za 2018/2019:  7 680 € |
| Odmeny s odvodmi za vedenie krúžkov pre vedúcich krúžkov | Prevádzkové náklady spojené s činnosťou krúžkov | Materiálne vybavenie potrebné pre krúžkovú činnosť | iné |
| 4 577 € |  | 3 103 € |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Finančné prostriedky získané (nájmy, školné a i.) od zákonných zástupcov, PO alebo FO a spôsob ich použitia v členení podľa aktivít: | | | | | | Spolu za 2018/2019:  6 215 € | |
| Odmeny za vedenie krúžkov | | Prevádzkové náklady spojené s činnosťou školy | | Materiálne vybavenie potrebné pre školu | | Iné: iné fin. prostr. Získané podľa osobitných predpisov | |
| 9. - 12. mesiac 2018 | 1. – 8. mesiac 2019 | 9. - 12. mesiac 2018 | 1. – 8. mesiac 2019 | 9. - 12. mesiac 2018 | 1. – 8. mesiac 2019 | 9. - 12. mesiac 2018 | 1. – 8. mesiac 2019 |
|  |  |  |  | 1 905 € | 4 310 € |  |  |

Dotácia z rozpočtu Mesta Komárno:

* Certifikované detské ihrisko - 6 000 €
* Rekonštrukcia sociálnych zariadení v telocvični - 14 000 €
* Oprava prístavby školy - 40 000 €
* Oprava kúrenia – 4 000 €
* Výmena okien vo veľkej telocvični - 30 000 €
* Spolufinancovanie projektu „*V základnej škole úspešnejší“ -*  1 038 €

Úspešný projekt

* „*Záhrada, ktorá učí*“ grant Živica - 1 300 €

**13. Cieľ, ktorý si škola určila v koncepčnom zámere rozvoja školy na príslušný školský rok, a vyhodnotenie jeho plnenia / §2 ods. 1 písm. n)**

Základná škola Komárno Ul. pohraničná č. 9 (ďalej len „škola“) je školou s bohatou históriou. Bola založená v roku 1964. Jej mottom je: „Moderná alternatívna škola“. Žiakom poskytuje moderné alternatívne zážitkové vzdelávanie so zameraním na podporu kritického myslenia, presadzuje a realizuje humanisticko–tvorivé metódy vyučovania, podporuje prosociálne správanie s ohľadom na prevenciu sociálno-patologických javov. Cieľom je vzdelávať a vychovávať žiakov v princípoch humanizmu a tolerancie (školská integrácia zdravotne znevýhodnených žiakov, nadaných žiakov, podpora žiakov zo sociálne znevýhodneného prostredia, žiakov s individuálnymi vzdelávacími potrebami, žiakov rôznych národností a etnickej príslušnosti). Škola ako jedna z mála poskytuje individuálny prístup k potrebám žiakov kvalitným odborným personálnym zabezpečením – asistenti učiteľa, školský psychológ a logopéd- všetci pôsobiaci priamo na škole.

Vzdelávaciu profiláciu školy je možné tematicky rozdeliť na niekoľko oblastí:

1. **Jazykové a informačné kompetencie žiakov v integrujúcej sa Európe**

Škola sa dlhodobo zameriava na vyučovanie cudzích jazykov už od 1. ročníka. Na škole sa kvalifikovane vyučuje anglický jazyk už v primárnom vzdelávaní. V nižšom sekundárnom vzdelávaní škola poskytuje na výber ako druhý cudzí jazyk nemecký / španielsky jazyk. Informačné kompetencie žiakov sa rozvíjajú prostredníctvom záujmovej činnosti v krúžkoch výučbou práce v objektovo orientovanom prostredí (Robolab), prácou s editačným softvérom (Moviemaker, Skicár), prácou s DTP programami (MS Excel, MS Word, MS Power Point). Cieľom je dosiahnutie bezprostrednej komunikácie v cudzom jazyku a vedieť sa pohybovať vo virtuálnom svete technológií.

1. **Prosociálne a komunikačné kompetencie žiakov**

Pre dosiahnutie tohto cieľa škola vytvára priateľské, bezpečné a neohrozujúce prostredie pre všetkých účastníkov výchovno-vzdelávacieho procesu, humanisticky orientovanú výučbu - humanisticky orientovaných pedagógov s maximálnou podporou individuálnych potrieb žiakov. Učiteľ sa stáva partnerom, sprievodcom žiakov a buduje sa väčšia spoluzodpovednosť žiakov za vlastné vzdelávanie. Na škole sa každoročne uskutočňujú tematické projektové dni zamerané na prosociálne a environmentálne témy, kde žiaci prezentujú svoje naštudované vedomosti a vlastné názory konfrontujú s odborníkmi v danej oblasti.

Cieľom je dokázať sformulovať vlastnú myšlienku, názor, prezentovať sa.

1. **Podpora tvorivého kritického myslenia žiakov**

Rozvoj tvorivosti vo vyučovaní vyžaduje tvorbu takých úloh, ktoré umožnia žiakovi voľnejšie narábať s osvojenými poznatkami, využívať ich v nových kontextoch, pri riešení nových neznámych problémov. Rozvíjanie tvorivosti v škole pomocou úloh je predovšetkým tvorenie divergentných úloh učiteľom (úloha má viaceré možné riešenia, využíva sa divergentné myslenie). Túto profiláciu škola zabezpečuje vyučovacími metódami rozvíjajúcimi kritické myslenie žiakov - tvorivé úlohy, projektové vyučovanie, tematicky integrované vyučovanie a pod. hlavne v prírodovedných predmetoch, kde sa využíva blokové integrované vyučovanie. Kritické myslenie žiakov je rozvíjané aj samostatnou prípravou ročníkovej práce žiaka, ktorá musí obsahovať identifikáciu problému vo vybranej tematike, navrhnutie riešení identifikovaných problémov a možnosti implementácie riešení. Žiaci konzultujú svoje práce s pedagógmi a záverečné výstupy práce obhajujú pred externou komisiou.

Cieľom je nájsť uplatnenie v reálnom svete.

**Výchovná profilácia školy**:

* na škole pracovali asistenti učiteľa, školský psychológ a logopéd
* škola dlhodobo integruje žiakov so zdravotným znevýhodnením
* škola tiež začleňuje nadaných žiakov a zabezpečuje im podmienky na rozvoj

nadania formou individuálnej integrácie a formou skupinového diferencovaného vzdelávania intelektovo nadaných žiakov

**14. Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení / §2 ods. 1 písm. o)**

**SWOT analýza školy**

**Silné stránky:**

* Dlhoročná tradícia školy v meste
* Škola pre všetkých – žiaci s intelektovým nadaním, aj žiaci so zdravotným znevýhodnením - dôraz na inklúziu
* Rýchlo sa rozrastajúca škola - nárast počtu žiakov
* Kvalifikovaní pedagogickí a odborní zamestnanci
* Uplatňovanie moderných trendov výučby, ktoré podporujú kritické myslenie a rozvíjajú tvorivosť žiakov
* Úspešnosť prijímania žiakov na gymnáziá a stredné odborné školy s maturitou
* Účasť v predmetových olympiádach a súťažiach na všetkých úrovniach
* Vytváranie priestoru na riešenie podnetov žiakov formou žiackeho kolégia
* Zvyšovanie kultúrnosti prostredia, v ktorom sa realizuje vyučovanie, dôraz na ochranu životného prostredia
* Kvalitné športové vybavenie školy
* Realizácia projektového a zážitkového vyučovania
* Vysoká úspešnosť schválených projektov
* Prezentovanie školy na verejnosti

**Slabé stránky:**

* Nedostatok asistentov učiteľa
* Stabilizovať zloženie pedagogických a odborných zamestnancov
* Nárast počtu žiakov s poruchami učenia a s tým súvisiace chýbajúce kompenzačné pomôcky pre nich
* Chýbajúce učebnice, metodické materiály
* Škola nemá dostatočné bezbariérové vybavenie
* Nutná revitalizácia odborných učební
* Nízka energetická úspora – nutná výmena okien

**Príležitosti:**

* Záujem pedagógov o ďalšie vzdelávanie, získavanie nových kompetencií učiteľov
* Rozširovať uplatňovanie metód podporujúcich aktívne učenie sa
* Zvyšovať prezentáciu úspechov školy na verejnosti, spolupracovať s miestnymi médiami
* Starostlivosť a zabezpečenie finančných zdrojov zo strany zriaďovateľa pri opravách a rekonštrukciách
* Zapojenie sa do projektov
* Spolupráca s inými inštitúciami a organizáciami

**Ohrozenie:**

* Odchod žiakov na osemročné gymnáziá
* Znižovanie vnútornej motivácie žiakov učiť sa
* Neprimerané požiadavky na pedagógov zo strany MŠVVaŠ – byrokratická záťaž
* Nedostatok priestorov na výchovno-vzdelávací proces

**15. Iné / §2 ods. 2**

**Psychohygienické podmienky výchovy a vzdelávania v škole**

Psychohygienické zásady škola uplatňovala aj pri tvorbe rozvrhu. V rámci možností sa zaraďovali náročné predmety na začiatok vyučovania. Striedali sa náročné predmety s menej náročnými. Dodržiavali sa predpísané počty hodín v ročníku na deň. Medzi jednotlivými hodinami sa dodržiavali 5 a 10 minútové prestávky a 15 minútová na desiatu. V rámci psychohygienických zásad sa v škole dodržiavali stredy, keď žiaci nedostávali písomné domáce úlohy. Škole záleží na rozvíjaní humánnych vzťahov medzi žiakmi a učiteľmi, aby sa ľahšie zdolávali náročnejšie životné situácie v škole, predchádzalo sa konfliktom a stresovým situáciám.

**Voľnočasové aktivity školy**

|  |  |
| --- | --- |
| Názov | Vyučujúci |
| Anglicko-dramatický | Bc. Dana Csomová |
| Atletika | Matej Hamran |
| Dielňa detských snov | Katarína Bugáňová |
| Flórbal I | Mgr. Slavomír Ďurčo |
| Flórbal II | Mgr. Denisa Máková |
| Gymnastika | Mgr. Denisa Máková |
| Legokrúžok | Mgr. Katarína Vajkai |
| Odysea mysle I. | Katarína Bugáňová |
| Odysea mysle II. | Aneta Hradilová |
| RoboLab | Ing. Mgr. Júlia Bundová |
| Spevácky | Mgr. Alžbeta Kolláriková |
| Stolný tenis | PaedDr. Peter Szabó |

**Spolupráca školy s rodičmi**

Škola spolupracuje s Radou rodičov, ktorá prispieva finančne na niektoré podujatia organizované školou, odmeňuje pri príležitosti ukončenia školského roka úspešných žiakov školy, podieľa sa na nákupe učebných pomôcok. Rada rodičov je registrovaná ako forma občianskeho združenia, na ktoré prispievajú zákonní zástupcovia žiakov, priaznivci školy a právnické osoby 2% dane z príjmu zo závislej činnosti.

Škola poskytuje rodičom okrem výchovno-vzdelávacieho procesu aj ponuku rôznych voľnočasových aktivít - Otvorené hodiny pre rodičov, Slávnostné akadémie a programy pre rodičov a starých  rodičov, Karneval, Prezentácia celoškolských  projektov, reprezentačné plesy, rodinné pikniky a spoločné aktivity – „*Mami, oci, poď sa hrať“*, Deň Zeme – spoločné zveľaďovanie školského prostredia, poskytovanie priestorov telocviční na pohybové a športové aktivity

**16. Záver**

Správa o výsledkoch a podmienkach výchovno-vzdelávacej činnosti školy na školský rok 2018/2019 sumarizuje priority školy.

Významnú oblasť profilácie školy tvorí dôraz na cudzojazyčné a informačné - prírodovedné kompetencie žiakov.

Škola reflektuje na aktuálne potreby vedomostnej spoločnosti prostredníctvom inovácie obsahového vzdelávania v oblasti podpory aplikovaného multidisciplinárneho vzdelávania v prírodovedných a cudzojazyčných predmetoch. Inovácia obsahovej prestavby vzdelávania v primárnom a nižšom sekundárnom vzdelávaní zodpovedá aktuálnym potrebám a trendom vzdelávacieho i pracovného trhu v regióne.

Ako východisko k plánovaniu nových strategických krokov je dôležité, aby škola uskutočňovala sebahodnotenie, zveľaďovala areál školy, modernizovala vyučovací proces novými didaktickými pomôckami a zlepšovala spoluprácu pedagógov s rodinou a komunitou.

Medzi priority školy patril profesijný rast učiteľov, nové trendy výučby, individuálny prístup k žiakom, pozitívna školská klíma a moderné riadenie školy. Stredobodom záujmu boli a budú žiaci, ich potreby, vzdelanie a budúcnosť. Naši žiaci preukázali pri celoročnom hodnotení, v súťažiach a testoch dobré vedomosti a schopnosti. Rovnako sa úspešne darilo plniť úlohy pri výchove a vzdelávaní žiakov so špecifickými pedagogickými potrebami.

Vo finančnej oblasti škola dlhodobo vykazuje vyrovnaný rozpočet.

V budúcom školskom roku 2019/2020 škola bude naďalej klásť dôraz na kvalitné vzdelanie, ktoré je základom úspechu v živote.